ઉલ્લેખનીય છે કે સાતમ આઠમનાં તહેવારને હવે માત્ર ગણતરીનાં જ દિવસો બાકી રહ્યાં છે. ત્યારે રંગીલા રાજકોટમાં આ વર્ષે તારીખ 1થી 5 સપ્ટેમ્બર સુધી “ગોરસ લોકમેળો” યોજાશે. ગોરસ લોકમેળાની તૈયારી રાજકોટમાં પૂર્ણતાનાં આરે છે. રાજકોટમાં યોજાનાર લોકમેળાનું ઉદ્ઘાટન શિક્ષણમંત્રી ભુપેન્દ્રસિંહ ચુડાસમાનાં હસ્તે કરવામાં આવશે તેમજ કલેકટર તંત્ર દ્વારા લોકમેળામાં આ વર્ષે ખાસ ફોટોગ્રાફી સ્પર્ધા યોજાશે.